Hausmylly

Hausmylly on suomalainen vuonna 1989 perustettu dance- ja popmusiikkia esittävä yhtye. Yhtye jäi tauolle 28. huhtikuuta 2018 alkaneen Kiitos kaikesta 2018 -kiertueen jälkeen, jonka viimeinen keikka oli 31. joulukuuta 2018 Viitasaaren viihdekeskuksessa Viitasaarella. Hausmyllyn 30-vuotisjuhlavuoden ”schysteemi-tour”-keikat aloitettiin 15. maaliskuuta 2019 Oulussa ja vuonna 2019 julkaistiin myös kappale ”Tai jotain”.

Jäsenet
Hausmyllyn perustivat keväällä 1989 Viitasaarella DJ:t Enzo (Hannu Pulkkinen), Micky (Mika Kauppinen) sekä Psycho (Pekka Mykkänen, joka jätti yhtyeen syksyllä 1990). Pian sen jälkeen yhtyeeseen tuli mukaan Drome (Jari Karjalainen, päälaulaja), Lowland (Petri Alanko, muusikko-tuottaja) ja Jakke (Jarmo Valkeinen, rummut). Tämä kokoonpano pysyi vuoteen 1997 saakka, jolloin yhtye lähti tauolle. Yhtye teki paluun vuonna 2002 vanhalla kokoonpanolla. Drome lähti ulkojäseneksi Las Palmasiin vuonna 2004. Hänen tilalleen laulajaksi vaihdettiin Sami Asp, joka oli ollut yhtyeen keikkakitaristina vuodesta 2002 saakka. Muina yhtyeen jäseninä vaikuttivat Enzo (rap, laulu), Micky (laulu), Lowland (koskettimet) ja Jakke (rummut).

Tammikuussa 2007 Hausmylly ilmoitti jakautuneensa. Jäsenet Enzo ja Micky jatkoivat musiikin tekemistä nimellä Hausmylly. Heidän lisäkseen yhtyeeseen kuuluivat yhtyeen vanhat jäsenet Lowland (Petri Alanko), Psycho, Drome ja Jakke (Jarmo Valkeinen), lisäksi yhtyeeseen liittyi uutena jäsenenä Mari, joka myöhemmin vaihdettiin Pasi ”Poju” Heinoseen.

Bändin kokoonpano kesällä 2015 oli Tero (laulu, tuottaja), Enzo (riimittelyt) ja Jakke (rummut). Hausmylly Duo keikkaili Teron ja Enzon voimin.

Syyskuussa 2016 Hausmylly julkisti uuden kokoonpanonsa, johin kuuluivat Hannu ”Enzo” Pulkkinen, Jani Kupari, Jarmo Valkeinen ja kitarassa Kepu Karppanen. Keväällä 2017 Hausmyllyn kokoonpano oli Hannu ”Enzo” Pulkkinen, Jani ”Kesäpoika” Kupari, Juha Avoketo, Anniina Koivisto, Jarmo ”Jakke” Valkeinen ja Kepu Karppainen. ”Kiitos kaikesta” -niminen jäähyväiskiertueeksi tarkoitettu kiertue alkoi keväällä 2018. Hausmylly jatkoi ”Kiitos kaikesta 2018” -kiertuetta: Hannu ”Enzo” Pulkkisen johdolla vuoden 2018 loppuun saakka.

1980- ja 1990-luvut
Alkuvaiheessa Hausmyllyn musiikki oli osin huumorisävytteistä dancemusiikkia ja yhtyeen tämän aikakauden musiikkia on verrattu muun muassa Raptoriin. Tunnetuimpia kappaleita ovat muun muassa ”Se mustamies”, ”Mua haluttaa” ja ”Gigolo” sekä balladi ”Et jättää saa”. Hausmylly siirtyi myöhemmin poikabändien pop-musiikkilinjalle, ja albumilta Tahdonvoimaa julkaistusta singlestä ”Ikävä lokakuu” tuli menestys. ”Se mustamies” oli vuoden 1991 myydyin single ja pysyi singlelistan ykkössijalla kymmenen viikkoa. Hausmyllyn albumeja myytiin vuoteen 2013 mennessä lähes 200 000 kappaletta. 

Hausmylly osallistui Syksyn sävel -kilpailuun vuonna 1992 kappaleella ”Mennyttä aikaa”, ja sijoittui kolmanneksi sekä edelleen vuonna 1997 kappaleella ”Odotan”, sijoittuen tuolloin toiseksi.

2000-luku
Hausmylly teki paluun vuonna 2002, ja seuraavana vuonna ilmestyi studioalbumi Scumback. Vuonna 2005 julkaistiin studioalbumi Sateesta aurinkoon. Niin ikään vuonna 2005 ilmestyi albumi Sateesta aurinkoon. Lokakuussa 2006 ilmestyi radiosingle ”Suruntuoja”. Vuonna 2007 Sam Asp siirtyi omiin musiikkiprojekteihinsa. Alppu (Alpertti Rieskjärvi) toimi kitaristina vuoteen 2010 saakka. Laulaja Mari liittyi yhtyeeseen ensimmäisenä naisjäsenenä ja kiersi yhtyeen mukana Ysäri-kiertueella keväällä. Perustajajäsen Psycho palasi tekemään sanoituksia Hausmyllylle ja lauloi syyskuussa julkaistun ”Lännen lokari” -uudelleenlämmityksen.

Perustajajäsenet Micky ja Enzo jatkoivat Hausmyllyn selkärankana, samoin Jakke ja Lowland. Toukokuussa julkaistiin single ”Kaikkien aikojen rantalomareggae”. Kesäkuussa Mari jättäytyi pois, koska Hausmyllyn tuotanto sopi vaikeasti naisäänelle. Uudeksi päälaulajaksi tuli Pasi ”Poju” Heinonen. Studiomuusikko-sanoittaja-laulaja-kansantaiteilija Jyrki Kemppainen ahkeroi uuden Hausmylly-tuotannon parissa.

Lokakuussa 2007 ilmestyi albumi Kaverinkaverinkaveri. Yhtyeen kolmastoista albumi In sonus veritas julkaistiin syyskuussa 2008. Kyseistä albumia myytiin vain Seiska-lehden nettisivuilta digitaalisesti.

2010-luku

Vuonna 2011 osa yhtyeen jäsenistä suuntasi omiin projekteihinsa ja koottiin uusi yhtye, joka alkoi työstää uusia sävellyksiä. Micky (laulu) ja Jakke (rummut) kokosivat uuteen bändiin Konstan (päälaulaja), Teron (koskettimet, tuottaja) sekä Kaitsun (kitara). Heinäkuussa uuden kokoonpanon tekemä sävellys ”Mairepistehvi” julkaistiin yhtyeen kotisivuilla. Keikkoja kierrettiin alkuvuosi 2010 ja seuraava kesä kului festareiden merkeissä.

Bändin lisäksi Hausmylly keikkaili myös duona vuodesta 2002 lähtien, kokoonpanossa Mika ja Tero.

Toukokuussa 2013 Micky eli Mika Kauppinen kuoli 44-vuotiaana.

Bändi jatkoi keikkailua Enzon liittyessä siihen takaisin, duona Enzo keikkaili Teron kanssa.

Syyskuussa 2014 bändi julkaisi uusintaversion Juha Avokedon ja Enzo Pulkkisen sävellyksestä ”Aurinko”. Tässä versiossa mukana oli myös Janne Hurme. Kappale ja musiikkivideo on julkaistu YouTubessa nimellä ”Hausmylly feat Janne Hurme: Aurinko”.

Enzo sairastui heinäkuussa 2015 eturauhas- ja keuhkosyöpään, joka uusiutui helmikuussa 2016. Hän sairastui vuoden 2020 keväällä jälleen, nyt keuhkosyöpään.

Hausmylly julkaisi 15. kesäkuuta 2017 YouTubessa kappaleen ”Nostalgiaa” (säv. Avoketo, san. Koivisto/Enzo). Kappale on omistettu Hausmyllyn pitkälle historialle ja vuonna 2013 menehtyneen Mika ”Micky” Kauppisen muistolle.

Vuoden 2018 alussa Hausmyllylle kasattiin keikkakokoonpano Enzon ympärille ja aloitettiin yhtyeen viimeinen ”Kiitos kaikesta 2018” -jäähyväiskiertue. Vuoden 2018 syyskuussa julkaistiin myös ”Hausmylly feat. Tauski” -nimen alla Tauskin sanoittama sekä sovittama uusi kappale ”Kiitos kaikesta”.

 Musiikki ja kiertueet 
Nykyinen kokoonpano, johon kuuluvat Enzo Pulkkinen',' Miska Timonen , Melli Arnberg, Joel Puranen, Tuomas ”Gary” Keskinen on ollut kasassa vuodesta 2019. Sen jälkeen Hausmylly on julkaissut uutta musiikkia, joka on saavuttanut merkittävän määrän kuuntelukertoja. 

Vuonna 2020 yhtye aloitti kiertueen Maailman reunalla ja julkaisi kappaleiden uusia versioita, muun muassa ”Yksin sateeseen”. Vuonna 2021 julkaistiin kappaleet ”Älä unta nää” ja ”Silja”. Vuonna 2022 julkaistiin ”Ikävä”, jolle on myös tehty musiikkivideo. Vuonna 2023 yhtye jatkoi keikkailua uuden kiertueen, Tahdonvoimaa 2023, merkeissä.Vuonna 2024 Hausmylly jatkoi keikkailua kiertueen Sateesta aurinkoon merkeissä, jonka nimi on peräisin yhtyeen albumista. Kiertue kiersi ympäri Suomea ja sisälsi noin 100 keikkaa. Samana vuonna julkaistiin myös kappale Älä anna mun nukahtaa'', jolla esiintyy vierailijana Katja, joka tunnetaan yhtyeestä Cat Cat. Elokuu 2024 Tausta 

Haminassa toimiva ravintola Wanha Työski on järjestänyt livemusiikkiesityksiä useiden suomalaisten artistien ja yhtyeiden kanssa. Elokuussa 2025 yhtye Hausmylly esiintyi ravintolassa.TapahtumatSyyskuussa 2024 Hausmyllyn jäsen Miska Timonen julkaisi sosiaalisessa mediassa päivityksen, jossa hän kertoi ravintolan jättäneen maksamatta osan sovitusta keikkapalkkiosta. Timosen mukaan vastaavia ongelmia oli ollut myös muiden artistien kanssa, ja maksamatta jääneiden palkkioiden yhteenlaskettu summa nousi hänen arvionsa mukaan yli kymmenentuhannen euron.

Laulaja Tauski Peltonen vahvisti olevansa samassa tilanteessa ja kertoi aikovansa tehdä asiasta rikosilmoituksen. Artisti Ilta perui esiintymisensä Wanhassa Työskissä vedoten epäselvyyksiin maksukäytännöissä.Ravintolan vastausRavintolan omistaja ei antanut lausuntoa medialle, mutta ravintola julkaisi tiedotteen Facebookissa. Siinä todettiin, että maksuaikatauluissa oli ollut viivästyksiä taloudellisen tilanteen vuoksi. Ravintolan mukaan tarkoitus oli maksaa kaikki palkkiot vähitellen.SeurauksetTapauksen seurauksena useat artistit toivat julkisesti esiin huolensa esiintyjien palkkioiden maksamisesta. Tapaus sai mediahuomiota ja johti yksittäisten esiintymisten perumisiin.Elokuu 2025Hannu ”Enzo” Pulkkinen on Hausmyllyn perustajajäsen. Vuonna 2020 hänelle diagnosoitiin syöpä, ja syyskuussa 2025 sairaus uusiutui. Uusiutuminen havaittiin seurantakuvauksissa sydämen takaa imusolmukkeista, ja kasvaimet sijaitsevat vaikeasti hoidettavassa paikassa. Arpikudos aiemmista hoidoista rajoittaa leikkaus- ja sädehoitomahdollisuuksia. Ilta-Sanomat, 16.9.2025

Enzo jää määrittelemättömälle sairauslomalle ja palaa Hausmyllyn riveihin, kun hänen vointinsa sen sallii. Yhtye jatkaa keikkailua normaalisti vanhan kokoonpanon kanssa, Hausmylly 2.0, merkeissä, ja rumpuihin liittyy Jakke ValkeinenPlagiaattiepäily'''

Vuonna 1995 Hausmylly julkaisi kappaleen ”Älä sano huomisesta” ja vuonna 2001 Backstreet Boys kappaleen ”Drowning”, jossa on epäilty olevan yhtäläisyyksiä Hausmyllyn kappaleeseen.

 Diskografia 
 Studioalbumit 












 Kokoelma-albumit 




Lähteet

 Aiheesta muualla 
https://www.facebook.com/Hausmylly1989/
 Hausmyllyn virallinen faniryhmä Facebookissa
 Hausmylly Ylen Elävässä arkistossa
 Mika Kauppisen muistokirjoitus Helsingin Sanomissa

*